Nisene lever vanligvis i små flokker på færre enn seks dyr, men kan av og til sees i flokker på opp mot tjue dyr. De fleste holder til i kystnære farvann, en også i Yangtzeelven i Kina. Stillehavsnisen, som er hurtigere enn de andre, kan av og til samle seg i flokker på opp mot 2 000 dyr og lever lenger til havs, i Stillehavet mellom Asia og USA. Sammenlignet med delfiner er derimot niser flest relativt mindre hurtige. Føden består stort sett av fisk og virvelløse dyr.